চন্দ্রকোনা মামলায় অন্তর্বর্তী রক্ষাকবচ পেলেন শুভেন্দু

কলকাতা: কলকাতা হাইকোর্টে (Calcutta High Court) স্বস্তি বিরোধী দলনেতা শুভেন্দু অধিকারীর (Suvendu Adhikari)। চন্দ্রকোনায় (Chandrakona Incident) বিরোধী দলনেতার শুভেন্দু অধিকারীর গাড়িতে হামলায় সিবিআই তদন্তের দাবিতে মামলা। সেই মামলায় রাজ্য ও কেন্দ্রর কাছে রিপোর্ট তলব কলকাতা হাইকোর্টের বিচারপতি শুভ্রা ঘোষের। আগামী ২৯ জানুয়ারি মামলার পরবর্তি শুনানি। ততদিন বিরোধী দলনেতার বিরুদ্ধে কোনও করা পদক্ষেপ নেবে না পুলিশ। ভাবে আদালতে জানান রাজ্যের আইনজীবী। যে হেতু বিরোধী দলনেতার কেন্দ্রীয় নিরাপত্তা থাকে, তাই কেন্দ্রকেও রিপোর্ট দিতে বলা হয়েছে।

ঘটনার দিন নন্দীগ্রামের বিধায়ককে অভ্যর্থনা জানানোর জন্য আগে থেকেই রাস্তার দু’পাশে দাঁড়িয়ে ছিলেন বিজেপি কর্মীরা। পুরুলিয়া থেকে ফিরছিলেন শুভেন্দু। অভিযোগ, শুভেন্দুর কনভয় আটকান তৃণমূলের কর্মী-সমর্থকরা। বাঁশ, লাঠি নিয়ে তাঁর গাড়ির উপরে হামলা চালানো হয় বলেও অভিযোগ। বিজেপির (BJP) অভিযোগ ছিল, এই ঘটনা ঘটিয়েছে তৃণমূলের (TMC) গুন্ডারা। সেই প্রেক্ষিতে অভিযুক্ত তৃণমূল নেতাদের গ্রেফতারের দাবিতে ঘটনার দিন গভীর রাত পর্যন্ত স্থানীয় পুলিশ ফাঁড়িতে অবস্থান বিক্ষোভ করেন শুভেন্দু অধিকারী। শুভেন্দু অধিকারী বিরুদ্ধে এই ঘটনার প্রেক্ষিতে পাল্টা অভিযোগ দায়ের হয়েছিল। সেই জন্য মিলল এই অন্তর্বর্তী সুরক্ষা।

আরও পড়ুন: রাজপথে আশাকর্মীরা, একাধিক রাস্তায় যানজট, থমকে মধ্য কলকাতাও

সিবিআই তদন্ত চেয়ে কলকাতা হাইকোর্টের দ্বারস্থ হন শুভেন্দু অধিকারী। পুলিশি নিষ্ক্রিয়তার অভিযোগ তুলে হাইকোর্টে মামলা করেন। বুধবার বিধানসভার বিরোধী দলনেতাকে অন্তর্বর্তী রক্ষাকবচ দিলেন হাইকোর্টের বিচারপতি শুভ্রা ঘোষ। শুভেন্দুর বিরুদ্ধে ২৯ জানুয়ারি পর্যন্ত কোনও পদক্ষেপ করা যাবে না বলে বিচারপতি নির্দেশ দেন। একইসঙ্গে চন্দ্রকোনায় শুভেন্দুর কনভয়ে হামলায় ঘটনায় CAPF এবং রাজ্যের কাছে রিপোর্ট তলব করল হাইকোর্ট।এই ঘটনাতেই এ দিন আদালত রাজ্য ও কেন্দ্রের কাছে রিপোর্ট তলব হাইকোর্টের।